Diari Oficial de la Generalitat Valenciana


Sumari del DOGV 2908, del 14-01-1997 (1997/891616)

RESOLUCIÓ de 7 de gener de 1997, de la Direcció General de Transports, per la qual s'estableix el procediment que s'ha de seguir per a la realització de les proves per a l'obtenció del carnet de conductor de les àrees de prestació conjunta existents a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2908

Data del DOGV
:   14-01-1997

Secció del DOGV
:   ALTRES DISPOSICIONS

Número del document
:   1997/891616


Data del document
:   07-01-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 7 de gener de 1997, de la Direcció General de Transports, per la qual s'estableix el procediment que s'ha de seguir per a la realització de les proves per a l'obtenció del carnet de conductor de les àrees de prestació conjunta existents a la Comunitat Valenciana.  
Les ordres de 29 de gener de 1986, de 15 juliol de 1991 i de 12 de juliol de 1994, de la Conselleria d'Obres Públiques, Urbanisme i Transports, per les quals es van crear les àrees de prestació conjunta de València, Castelló i Alacant, regulen l'obligatorietat de posseir el carnet de conductor de l'àrea per a realitzar transport públic de viatgers amb automòbils de turisme a les àrees de prestació conjunta esmentades.  
D'altra banda, les ordres de 20 de desembre de 1996, de la Conselleria d'Obres Públiques, Urbanisme i Transports, deixen sense efecte la delegació de facultats conferides als ajuntaments de València, Castelló i Alacant referent als requisits, l'atorgament i el règim jurídic dels carnets de conductor de l'àrea.  
Per tot això, i en ús de les atribucions que em confereixen les disposicions addicionals primeres de les ordres de 20 de desembre de 1996, resolc:  
Primer  
Que, per a l'obtenció del carnet de conductor de l'àrea, caldrà superar les proves corresponents que a l'efecte l'administració de la Generalitat Valenciana convocarà oportunament.  
Segon  
Que les proves a què es refereix l'apartat anterior seran convocades per l'òrgan competent amb una periodicitat mínima de dos vegades a l'any, i per a l'àmbit territorial de cadascuna de les àrees de prestació conjunta.  
Tercer  
Que el contingut dels programes sobre els quals versaran les proves, la forma de realització i la qualificació d'aquestes es fixarà abans de la celebració de les mencionades proves.  
Quart  
Que el tribunals d'examen seran designats per l'òrgan convocant de les proves i hauran de estar formats per tres membres: president, vocal i secretari. El president i el secretari hauran de ser funcionaris públics amb titulació superior i especialitzats en les matèries sobre les quals versen les proves.  
Cinquè  
Que els carnets de conductor de l'àrea corresponents seran expedits per la Direcció General de Transports a les persones que superen les corresponents proves i figuren com a tal en la llista dels tribunals.  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador des de l'endemà de la publicació en el Diari Oficial de la Generalitat Valenciana, d'acord amb el que estableix l'article 107.1, en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, sense perjudici que s'utilitze qualsevol altra via que es considere oportuna.  
València, 7 de gener de 1997.- El director general de Transports: Vicente Dómine Redondo.